Produse și servicii furnizate în 2014 (2013)

Unitatea de analiză a riscurilor a elaborat 60 (79) de rapoarte strategice, inclusiv 10 rapoarte anuale de tip obișnuit, 3 rapoarte individualizate, 14 rapoarte trimestriale cu actualizări și analize ale situațiilor din statele membre și din anumite regiuni învecinate cu UE și 39 de rapoarte de monitorizare strategică; 456 (510) de produse analitice în sprijinul planificării, al implementării și al evaluării operațiunilor comune; 25 (81) de rapoarte/contribuții de alte tipuri, inclusiv informări pentru conducerea agenției, pentru Comisia Europeană și pentru alte entități; agenția a testat și a lansat un nou proces lunar de raportare analitică; 7 (7) rapoarte strategice destinate publicului larg au fost publicate pe site-ul agenției. De asemenea, s-au organizat 4 (4) reuniuni ordinare ale Rețelei Frontex de analiză a riscurilor, 2 (5) reuniuni ale rețelei de specialiști din statele membre pe tema fraudării documentelor în UE, 2 (4) reuniuni de analiză tactică a riscurilor, 9 (10) reuniuni/conferințe ale experților la nivel regional și 2 (1) ateliere tehnice la nivel regional. În cadrul sarcinilor legate de EUROSUR ale Unității de analiză a riscurilor, în 2014 s-au realizat următoarele acțiuni [care au fost comunicate statelor membre și referitor la care acestea au fost consultate, după caz, în cadrul Grupului utilizatorilor stratului de analiză, care s-a reunit de 4 (5) ori]: în cadrul stratului de analiză al tabloului comun al informațiilor privind zona prefrontalieră/tabloului situațional european (CPIP/ESP) – furnizarea de conținut [276 (317) de produse)] și a unor servicii de bază; finalizarea Catalogului de produse și servicii ale stratului de analiză, actualizarea Catalogului de evenimente al EUROSUR; finalizarea metodologiei de atribuire a nivelurilor de impact și implementarea acesteia pentru sectoarele de frontieră terestră și maritimă; furnizarea unor versiuni-pilot ale instrumentelor de analiză (activitate desfășurată de Serviciul pentru tehnologii ale informației și comunicațiilor, cu contribuții din partea Unității de analiză a riscurilor). Unitatea „Operațiuni comune” a organizat 21 (19) de operațiuni comune, 11 (10) proiecte-pilot și proiecte, 68 (8) de conferințe, ateliere și reuniuni anuale, precum și 382 (64) de reuniuni operaționale (reuniuni și ateliere pregătitoare/de planificare/de evaluare). De asemenea, agenția a coordonat 45 (39) de operațiuni comune de returnare, în cadrul cărora au fost returnați 2 271(2 152) de resortisanți ai unor țări terțe. Numărul total al zilelor operative care au fost acumulate în cadrul tuturor operațiunilor comune s-a ridicat la 4 499(2 832) de zile; numărul de zile-om operative care au fost acumulate a fost de 69 702(89 548). Centrul de situații al Frontex a produs 2 452(2 226) de rapoarte de situație, 97 (43) de rapoarte de incident grav, 38 (44) de rapoarte de informare rapide și 5 (10) rapoarte în sprijinul misiunilor; de asemenea, centrul a încărcat peste 20 000(20 084) de elemente în sistemul EUROSUR. S-au furnizat 242 (237) de buletine informative zilnice unui număr de aproximativ 500 (500) de abonați; s-au realizat 1 063(795) de contribuții bazate pe mass-media la rapoarte zilnice de situație și la ședințele de informare operațională. Centrul de situații al Frontex, în calitate de punct unic de contact, a gestionat peste 24 000(25 000) de mesaje; pe portalul Frontex-One-Stop-Shop (FOSS), care este platforma de schimb de informații între agenție și partenerii săi externi, au fost încărcate 7 171(6 238) de documente, care puteau fi consultate de peste 5 000(4 500) de utilizatori la sfârșitul anului 2014. Centrul de situații al Frontex a primit și a validat aproximativ 35 000(29 000) de notificări de incidente prin intermediul aplicației de raportare în cadrul operațiunilor comune (Joint Operations Reporting Application – JORA); centrul a organizat cursuri de formare referitor la această aplicație pentru 200 (200) de ofițeri din cadrul agenției și din statele membre sau din țările asociate la spațiul Schengen. În cadrul punerii în aplicare a Eurosur Fusion Services, au fost primite de la statele membre 29 de cereri de servicii, acoperind monitorizarea, urmărirea și detectarea navelor, informații despre mediu și date de imagistică optică; de asemenea, au avut loc 4 teste de servicii în vederea evaluării unor servicii nou dezvoltate. Unitatea „Resurse comune” a organizat 6 (9) evenimente la care au participat 236 (252) de persoane din partea statelor membre. Părțile interesate au investit peste 284 (1 250) de zile-om în activitățile unității. În 2014, atenția Unității „Resurse comune” s-a concentrat asupra dezvoltării resurselor comune aferente echipelor europene de polițiști de frontieră (EBGT) și a resurselor comune de echipament tehnic: astfel, a fost dezvoltată capacitatea de raportare, s-a creat o aplicație informatică adecvată pentru gestionarea acestor resurse și a fost dezvoltat în continuare un mecanism destinat ofițerilor naționali detașați invitați. S-a acordat atenție și achiziționării de servicii de supraveghere aeriană pentru supravegherea frontierelor. În special, Unitatea „Resurse comune” a organizat și a gestionat discuțiile bilaterale anuale dintre agenție și statele membre, precum și discuțiile cu țări terțe, cu scopul de a stabili de comun acord contribuțiile naționale la resursele comune menționate mai sus și la activitățile operative comune ale agenției în 2015. Unitatea a implementat 5 (7) proiecte destinate să sporească eficacitatea globală a operațiunilor agenției. În cadrul a 4 (3) domenii de activitate care cuprind 5 proiecte și 12 alte activități (17), Unitatea de formare a organizat 189 (205) de activități de formare (cursuri, reuniuni de dezvoltare etc.), cu participarea a 2 600(3 253) de participanți. Părțile participante au investit în total 11 936(12 460) de zile-om în activitățile de formare. În cadrul primului domeniu de activitate, partenerii au semnat un acord de consorțiu privind Masteratul European Comun în domeniul Managementului Strategic al Frontierelor (EJMSBM) și a fost continuată dezvoltarea programului de master în vederea lansării primei ediții a acestuia în septembrie 2015. Programa comună de bază dedicată evaluării interoperabilității (Interoperability Assessment Programme sau JRC-IAP) a fost implementată cu participarea statelor membre și a studenților care urmează cursuri pentru a deveni polițiști de frontieră. În cadrul celui de al doilea domeniu de activitate, unitatea a organizat formări specializate pentru echipele europene de polițiști de frontieră. În plus față de cursurile deja existente, au fost elaborate planuri de dezvoltare pentru două noi profiluri de formare, și anume pentru ofițerii însărcinați cu supravegherea frontierelor maritime și, respectiv, a frontierelor terestre. În al treilea domeniu de activitate, consacrat standardelor și instrumentelor comune pentru formarea de specialitate a polițiștilor de frontieră și pentru alte formări directe complementare, agenția a finalizat, printre alte activități, elaborarea și implementarea Cursului european pentru instructorii de dresaj canin. Programa de formare pentru evaluatorii Schengen a fost revizuită și aliniată la cerințele stabilite de noul mecanism de evaluare Schengen. A fost organizat un prim curs care respectă această programă. În cadrul celui de al patrulea domeniu de activitate, dedicat activităților în rețea și aspectelor conexe legate de informatică, a fost realizat un sondaj pentru a se identifica liniile generale ale unei noi platforme IT pentru activitățile de formare desfășurate de agenție. Elaborarea și implementarea noii platforme IT vor debuta în primul trimestru al anului 2015. În cadrul a 3 (8) proiecte, Unitatea „Cercetare și dezvoltare” a organizat 26 (40) de reuniuni la care au participat 659 (950) de persoane (din partea statelor membre, a țărilor asociate la spațiul Schengen, a instituțiilor UE, a organizațiilor interguvernamentale și internaționale, a instituțiilor de învățământ superior, a institutelor de cercetare și a întreprinderilor). Părțile participante au investit în total 1 239(2 000) de zile-om în aceste activități. Unitatea „Cercetare și dezvoltare” și-a continuat eforturile în vederea identificării și a dezvoltării unor orientări privind cele mai bune practici în ceea ce privește controlul automat la frontieră, verificările la punctele terestre și maritime de trecere a frontierelor, introducerea și implementarea Sistemului de informații privind vizele (VIS) de către statele membre și supravegherea frontierelor terestre. Pe parcursul anului, au fost depuse eforturi în vederea dezvoltării unui cadru pentru crearea unei capacități de analiză a pasagerilor în statele membre, precum și pentru sprijinul acordat DG HOME la elaborarea Studiului privind frontierele inteligente și agenției eu-LISA în vederea definirii proiectului-pilot referitor la frontierele inteligente. În domeniul supravegherii frontierelor, Unitatea „Cercetare și dezvoltare” a întreprins o serie de activități pentru a crește gradul de sensibilizare a statelor membre cu privire la noile evoluții în materie de senzori, platforme și soluții avansate de sisteme, facilitând totodată introducerea (testarea) de noi tehnologii de supraveghere a frontierelor în statele membre și în contextul operațiunilor comune coordonate de agenție. De asemenea, unitatea a informat părțile interesate relevante cu privire la noile proiecte de cercetare și la cele aflate în curs în domeniul securității frontierelor, asigurându-se că necesitățile comunității care se ocupă de gestionarea frontierelor fac obiectul unor activități de cercetare și că rezultatele proiectelor răspund în cel mai bun mod posibil cerințelor legate de securitatea frontierelor. Unitatea a contribuit la procesul de consolidare a capacităților în domeniul securității frontierelor, aducând în atenția autorităților de supraveghere a frontierelor abordări noi și inovatoare (de exemplu, Instrumentul pentru achizițiile publice înainte de comercializare) care pot fi utilizate de către acestea pentru a achiziționa servicii de cercetare și de dezvoltare, cu scopul de a orienta dezvoltarea noilor inovații în funcție de nevoile lor. Parteneriatul și cooperarea cu țările terțe : deși în 2014 nu au fost încheiate noi acorduri de lucru (19 astfel de acorduri în 2013), cooperarea cu țările terțe partenere a fost intensificată și au fost obținute rezultate tangibile pe plan tematic și operațional. Agenția și autoritățile competente din Turcia au semnat un plan de cooperare, care stabilește acțiuni concrete pentru punerea în aplicare în anii următori. În ceea ce privește asistența tehnică, astfel cum este definită la articolul 14 alineatul (5) din regulamentul modificat de înființare a agenției, Frontex a luat o serie de inițiative de consolidare a capacităților în regiunea vizată de Parteneriatul estic, în Africa de Nord (Tunisia și Maroc), precum și în Balcanii de Vest și în Turcia, inițiative care vizează aspecte legate de migrație, de protecția frontierelor și de securitate. Agenția a organizat cu succes a 22-a Conferință Internațională a Poliției de frontieră (IBPC), la care au participat înalți responsabili ai poliției de frontieră din 62 de țări din întreaga lume. Echipa responsabilă de cooperarea cu organismele UE și cu organizațiile internaționale : a furnizat Comisiei o contribuție strategică pentru viitorul domeniului justiției și afacerilor interne și pentru reînnoirea Strategiei de securitate internă a UE. De asemenea, agenția a colaborat îndeaproape cu Comisia în cadrul punerii în aplicare a Fondului pentru securitate internă (ISF) al UE, sprijinind pregătirea dialogurilor în materie de politică cu statele membre și prezentând avize cu privire la proiectele de programe naționale (multianuale). S-au depus eforturi pentru consolidarea și aprofundarea cooperării cu partenerii din domeniul gestionării frontierelor și a migrației și al luptei împotriva criminalității organizate. A fost încheiat un nou acord de lucru cu SEAE (11). În plus, s-a ajuns la o înțelegere la nivel operațional în legătură cu un nou acord de lucru mai solid cu Europol, care să permită prelucrarea și transmiterea datelor cu caracter personal; acest acord va intra însă în vigoare numai după aprobarea de către Autoritatea Europeană pentru Protecția Datelor.